jkorsvik/nowiki_second_scrape_merged huggingface dataset:
Rigmor Aasrud

Rigmor Aasrud (født 26. juni 1960) er en norsk politiker (Ap) som siden oktober 2021 er Arbeiderpartiets parlamentariske leder i Stortinget. Hun har representert Oppland på Stortinget siden 2009. Hun var statsråd i Fornyings-, administrasjons- og kirkedepartementet i Jens Stoltenbergs andre regjering fra oktober 2009 til regjeringsskiftet etter stortingsvalget i 2013. Hun var også nordisk samarbeidsminister.Etter stortingsvalget i 2021 er hun medlem av Stortingets utenriks- og forsvarskomité, av Stortingets utvidede utenriks- og forsvarskomité, av Stortingets valgkomité samt av Stortingets delegasjon for forbindelser med Europaparlamentet.


== Bakgrunn og virke ==
Aasrud er utdannet bedriftsøkonom fra Handelshøyskolen BI og har studert informasjonsfag ved Høgskolen i Lillehammer. Hun var økonomi- og administrasjonsleder ved Hertz bilutleie fra 1978 til 1985, og avdelingsleder i Aas Data i årene fra 1985 til 1992. Aasrud var kvinnepolitisk sekretær i Arbeiderpartiets kvinnebevegelse 1992–1995 og nestleder 1995–1997. Hun var medlem av kommunestyret i Gran i perioden 1979–2005 og ordfører i årene 1995–2005. Fra 1999 til 2005 var Aasrud styreleder i Hadeland Energi.
Aasrud var vararepresentant til Stortinget fra 1993 til 2005. Fra 2005 til hun ble statsråd i 2009, var hun statssekretær i Helse- og omsorgsdepartementet, med saksansvar for blant annet primærhelsetjenesten og IT i helsevesenet.
I tillegg til at hun fra høsten 2009 til høsten 2013 var statsråd med ansvar for Fornyings-, administrasjons- og kirkedepartementet, var Aasrud fra 20. oktober til 20. desember 2009 fungerende statsråd i Arbeidsdepartementet.
Aasrud ble innvalgt på Stortinget ved stortingsvalget 2009 og gjenvalgt i 2013. I den første perioden ble hun valgt inn i Kommunal- og forvaltningskomiteen, men møtte ikke der ettersom hun satt i regjeringen. Fra høsten 2013 frem til 17. juni 2015 var hun andre nestleder i Familie- og kulturkomiteen, hvorpå hun flyttet over til Arbeids- og sosialkomiteen. I Stortingsvalget 2017 var hun Arbeiderpartiets førstekandidat i Oppland.Fra februar 2018 til oktober 2019 var hun Arbeiderpartiets finanspolitiske talsperson etter Trond Giske.


== Referanser ==


== Eksterne lenker ==
(en) Rigmor Aasrud – kategori av bilder, video eller lyd på Commons 
(no) Rigmor Aasrud hos Stortinget 
(no) Rigmor Aasrud hos Norsk senter for forskningsdata
Herad

Herad kan vise til:

Herad (Farsund) – bygd i Farsund kommune
Herad (Gol) – bygd i Gol kommune
Herad kirke (Buskerud) – sognekirke i Gol kommune
Herad kirke (Vest-Agder) – langkirke i Farsund kommune
Herad skole – skole i Gol kommune


== Se også ==
Herred
Damn Small Linux

Damn Small Linux (DSL) er blant de minste Linux-distribusjonene i verden med GUI. Den er foreløpig 50 MB stor, og målet er å aldri lage den større enn dette, slik at den den skal få plass på en visittkort-CD. Nettleseren Firefox følger også med.
Damn Small Linux kan startes opp fra en CD eller en kompatibel USB-minnepinne.


== Programmer som følger med ==
Blant den medfølgende programmer er de følgende:

Firefox
Dillo
Notepad
Beaver
Vim
Nano
IconView
MtPaint
XZoom
XGV Image viewer


== Eksterne lenker ==
(en) Offisielt nettsted 
(en) Damn Small Linux – kategori av bilder, video eller lyd på Commons 
(en) Damn Small Linux – galleri av bilder, video eller lyd på Commons 
Damn Small Linux på DistroWatch
Agder Fotballkrets

Agder Fotballkrets er en av kretsene i Norges Fotballforbund. Den består av alle kommuner i Agder.
Kretsen har ansvar for seriene fra 4. divisjon til 6. divisjon, også kalt regionale serier. 
Kretsen ble etablert 10. januar 1971 som en sammenslåing av de tidligere kretsene Vest-Agder og Aust-Agder. Kretsen endret navn til NFF Agder i 2017.
Kretsens mest meritterte lag er Start, som ble seriemester i 1978 og 1980. Klubben har fram til nedrykket i 2016 spilt 36 sesonger på øverste nivå, og aldri vært lavere enn 2. nivå siden opprettelsen av en nasjonal serie i 1963. 
Andre lag som har spilt på 2. nivå:

Arendal 1 sesong (2017)
Jerv 7 sesonger (1983–86, 2015-17)
Mandalskameratene 5 sesonger (2001, 03–05, 07).
Vigør 5 sesonger (1967–69, 78–79)Best resultat av disse oppnådde Jerv som både i 2015 og 2016 spilte kvalifisering om opprykk til Eliteserien.Mandalskameratene endte i 2003 på 7.-plass, den eneste gangen siden 1957–58 at Start ikke har blitt kretsens best plasserte lag.


== Kretsens ledere ==
Thoralf Thorkildsen, Donn (1971–1973)
Ole Emil Rummelhoff, Donn (1974–1977)
Paul Helleren, Vigør (1978–1983)
Jan Tønnessen, Mandalskam (1984–1991)
Leiv Knutsen, Vindbjart (1992–1996)
Jens Anders Ravnås, Randesund IL (1997–2006)
Tore Heidenreich, Start (2007–2010)
Bård Einar Johansson, Grane (2011–2014)
Arne Marthinsen, Farsund IL (2015–)


== Seriesystemet for menn 2022 ==


=== Nasjonale serier ===


== Regionale serier ==


=== 4. divisjon ===


=== 5. divisjon ===
Mal:5. divisjon Agder 2023 tabell


=== 6. divisjon ===


== Referanser ==


== Eksterne lenker ==
Hjemmeside
NFF Akershus

NFF Akershus er en av kretsene i Norges Fotballforbund.


== Historie ==
Kretsen ble stiftet 29. oktober 1911 under navnet Romerike Fotballkrets. Kretsen ble delt i Lillestrøm og Omegn Fotballkrets, Eidsvold og Omegns Fotballkrets og
Østre Romerike Fotballkrets i 1922. Lillestrøm og Omegn Fotballkrets og Eidsvold og Omegns Fotballkrets ble så samlet til Vestre Romerike Fotballkrets i 1929. Vestre og Østre Romerike ble samlet til Romerike Fotballkrets i 1970. I 1989 skiftet kretsen navn til Akershus Fotballkrets, og i 2017 til NFF Akershus.


== Kretsens ledere ==
Formenn i Romerike Fotballkrets (1912-1921):

Carl J. Hansen (1912–1913)
Jonas Pedersen, Lillestrøm IL (1914)
Hans Stav, Norrøna (1915)
Nils Johansen, Eidsvold IF (1916)
R. Brynhildsbakken, Norrøna (1917)
Arthur Kopperud, Lillestrøm SK (1918–1919)
Alf Otto Buvik, Fet IL (1920)
Alf Larsen, Lillestrøm SK (1921)Formenn i Lillestrøm og Omegn Fotballkrets (1922-1928):

Øivind Damhaug, Norrøna (1922)
Thv. Trondsen, Fet IL (1923–1925)
Birger Berntsen, Lillestrøm SK (1926–1927)
Aage Treffen, Strømmen BK (1928)Formenn i Eidsvold og Omegns Fotballkrets (1922-1928):

Nils Johansen, Eidsvold IF (1922)
Ole Kalsæg, Bøn FK (1923–1925)
Magnus Røe, Jessheim T&IF (1926–1928)Formenn i Romerike/Akershus Fotballkrets (1970-):

Oddvar Dahle, Lillestrøm SK (1970–1983)
Asbjørn Fjærestrand, Lillestrøm SK (1984–1987)
Jan Sandbæk, Sand IL (1988–1990)
Bjørn Uglem, Skjetten SK (1991–1999)
Øystein Slemdal, Frogner IL (2000–2003)
Yngve Arne Solberg, Lillestrøm SK (2004–2012)
Gro Langdalen, Løvenstad FK (2013–)


== Seriesystemet for menn 2022 ==


=== Nasjonale serier ===


=== 4. divisjon ===


=== 5. divisjon ===


=== 6. divisjon ===


=== 7. divisjon ===


=== 8. divisjon ===


=== 9. divisjon ===


== Referanser ==


== Kilder ==
Asbjørn Halvorsen (red.) (1948). Norges Fotball-leksikon Bind II. Oslo: Prent. 
Vestre Romerike Fotballkrets 1911-1961


== Eksterne lenker ==
Hjemmeside
Buskerud Fotballkrets

Buskerud Fotballkrets (stiftet 7. desember 1919) er en av kretsene i Norges Fotballforbund. Den består av alle kommuner i Buskerud, samt Jevnaker i Oppland og Svelvik og Sande i Vestfold. Kretsen bestyrer 83 klubber (2018).
Daglig leder er Øivind Nilsen. Styreleder er Bjørge Kleppe.


== Historikk ==
Buskerud Fotballkrets ble skilt ut fra Vestfold Fotballkrets 7. desember 1919. Kretsen ble 19. november 1922 delt i Drammen og Omegn Fotballkrets og Øvre Buskerud Fotballkrets. 19. november 1922 regnes i dag som kretsens stiftelsesdato. 
Øvre Buskerud Fotballkrets ble igjen slått sammen med Drammen og Omegn Fotballkrets i 1969, og i 1970 skiftet kretsen navn til Buskerud Fotballkrets.


== Kretsens ledere ==
Formenn i Buskerud Fotballkrets (1920-1922):

C. Edv. Hansen, Drafn (1920)
Olaf Simensen, Skiold (1921–1922)Formenn i Drammen og Omegn Fotballkrets:

Olaf Simensen, Skiold (1923)
Kristian Olsen, Mjøndalen (1924–1925)
Olaf Simensen, Skiold (1926–1930)
Arthur Mossnes, Drafn (1931–1937)
Åmund Olaussen, Strømsgodset (1938)
Charles Stahl, Skiold (1939–1946)
Sam Alsaker Nøstdahl, Drammens BK (1947–1958)
Amund Svendsrud, Skiold (1959)
Arne Røgeberg, Solberg (1960)
Sigmund Guttormsen, Kongsberg IF (1961–1964)
Knut Berg Nilsen, Skiold (1965–1966)
Kåre Andersen, Bragerøens BK (1967–1969)Ledere i Buskerud Fotballkrets (1970-):

Sigmund Kristiansen, Steinberg IF (1970–1975–?)
Per Gerhardsen (1982–1991)
Per Nordengen, Tyristrand (1992)
Ståle Eknes, Skiold (1993–1996)
Arne Dokken, Strømsgodset (1997)
Terje Dokken, Strømsgodset (1997–2002)
Espen Eriksen, Selvik IF (2003–2004)
Sigbjørn Nedremyr, Vestfossen IF (2005–2010)
Jan Olav Knutsen, Haugsbygd IF (2011–2017)
Bjørge Kleppe, IL Skrim (2018–)


== Seriesystemet for herrer 2022 ==


=== Statistikk ===


=== Nasjonale serier ===


=== 4. divisjon ===
For tabeller se 4. divisjon fotball for menn 2023
Antall lag: 14Avdelinger: 1Lag per avdeling: 14Opprykksplasser: 2Nedrykksplasser: 0-3 (antall lag som rykker ned fra 3. divisjon)


=== 5. divisjon ===
For tabeller se 5. divisjon fotball for menn 2023
Antall lag: 13Avdelinger: 1Lag per avdeling: 13Opprykksplasser: 2Nedrykksplasser: 


=== 6. divisjon ===
For tabeller se 6. divisjon fotball for menn 2023
Antall lag: Avdelinger: 2Lag per avdeling: Opprykksplasser: 2Nedrykksplasser: 0-3 (antall lag som rykker ned fra 3. divisjon)


=== 7. divisjon ===
For tabeller se 7. divisjon fotball for menn 2023
Antall lag: 16Avdelinger: 2Lag per avdeling: 7-9Opprykksplasser: 2Nedrykksplasser: ingen


== Kvinner ==


=== 3. divisjon ===


== Referanser ==


== Kilder ==
Andersen, Peder Chr. (1927). Norges Fotballforbund gjennemm 25 år. Oslo. 
Asbjørn Halvorsen (red.) (1948). Norges Fotball-leksikon Bind II. Oslo: Prent. 
Alf Paulsen (1972): Buskerud fotballkrets gjennom 50 år: Jubileumsberetning 1922-1972.


== Eksterne lenker ==
Håndboka 2014 : Serieopplegg - Seniorfotball på Buskerud Fotballkrets' hjemmesider på Fotball.no
Neath

Neath (walisisk Castell-nedd) er en by i Neath Port Talbot i Wales. Den ligger ved elven Neath. På walisisk heter elven Afon Nedd og byen Castell-nedd.
Det har vært bosetning  på stedet siden romersk tid, da fortet Nidum stod der. Det finnes rester etter dette fortet i et boligområde. Man finner også ruiner etter et lite slott fra normannisk tid, såvel som ruinene etter Neath Abbey. 
Byen var tidligere et eget distrikt, men ble i 1996 innlemmet i det nye hovedområdet Neath Port Talbot.
Neath var vertskap for det nasjonale Eisteddfod i 1918, 1934 og 1994.


== Eksterne lenker ==
Offisielt nettsted 
(en) Neath – kategori av bilder, video eller lyd på Commons
Urinblære

Urinblæren (vesica urinaria) er et blæreformet organ som inngår i urinveiene og har vegger som utvendig hovedsakelig består av muskelvev med bukhinne og innvendig av slimhinne. Bare de landlevende virveldyrene har urinblære. Organet samler opp og lagrer urin, et avfallstoff som kroppen skiller ut fra nyrene. Urinblæren dannes på fosterstadiet fra allantois, en av fosterhinnene.
Tømming av urinblæren styres av urinblæremuskelen, som sender et signalstoff (hormon) via sentralnervesystemet til hjernen. Når signalet returneres derfra vil blæremuskelen trekke seg sammen slik at urinen presses ut, samtidig som urinlukkemuskelen åpner seg og slipper urinen ut i urinrøret.
Overaktiv blære fører til oftere vannlating og kan være et symptom på sykdom eller bruk av medikamenter med vanndrivende effekt. Dersom det ikke finnes en åpenbar årsak bør dyr søke til veterinær og mennesker lege.
En gjennomsnittlig menneskeblære kan holde på ca. 300–500 ml væske. Når dette overstiges, får man sterk trang til å tømme blæren.


== Blæreproblemer ==
Noen mennesker har en overaktiv blære. Dette betyr at personen må urinere mye oftere enn andre. Dette kan føre til at personen vannlater ofte og at han/hun føler at blæren er full når den er helt tom. Et annet blæreproblem kan være at han/hun ikke klarer å kontrollere blæren sin og at urinblæren ikke kan styres.


== Se også ==
Urin
Urologi
Urinveisinfeksjon
Complex (skriftserie)

CompLex (Computer Lex) er en skriftserie utgitt av Institutt for rettsinformatikk ved Universitetet i Oslo. Første utgave kom i 1981 og siden er det kommet over 100 utgaver.
Antigen

Antigener er molekyler som kan fremkalle en immunologisk respons, især dannelse av antistoffer. Antigener er vanligvis proteiner eller polysakkarider, men kan være ethvert molekyl, inklusive små haptener bundet til et bæreprotein. Ordet er en slags forkortelse av «anti(stoff)gen(ererende)».


== Antigeners opphav ==


=== Eksogene antigener ===
Mikroorganismer kan være bakterier, virus, sopp og parasitter. Bakterier kan skille ut fordøyelsesenzymer som virker som giftstoffer på kroppens celler. Virus kan trenge inn i kroppens celler og formere seg der.
Antigener kan også være vev fra andre personer som blodtypeantigener vi får i oss ved blodoverføring eller vev som settes inn ved organtransplantasjon.
Antigener finnes overalt både i naturen og på kroppen. Kroppen skiller mellom de mikroorganismene som er velkjente og som vi er født med, og de som er fremmede for immunforsvaret vårt. De fremmede mikroorganismene, antigenene, setter i gang immunreaksjoner.


=== Endogene antigener ===
I hornhinnen er det et protein som er godt skjermet fra immunapparatet. Ved skader av hornhinnen kan kroppen begynne å lage et antistoff mot dette proteinet, som gjør at begge hornhinnene blir matte. Denne sykdommen kalles sympatisk oftalmi.


== Litteratur ==
Madigan, Michael T.; Martinko, John M.; Stahl, David A.; Clark, David P.; Brock, Thomas D. (2012). Brock Biology of Microorganisms (13 utg.). Boston, Mass. Pearson. ISBN 032173551X. 
Alberts, Bruce (2014). Essential Cell Biology (4 utg.). New York. Garland Science. ISBN 9780815344551. 
Alberts, Bruce; Wilson, John H.; Hunt, Tim (2015). Molecular biology of the cell (6 utg.). New York. Garland Science. 
Sadava, David E. (2008). Life : The Science of Biology (8 utg.). Sunderland, Mass. Sinauer Associates. 
Sand, Olav; Sjaastad, Øystein V.; Haug, Egil; Toverud, Kari (2014). Menneskets fysiologi (2 utg.). Oslo. Gyldendal akademisk. ISBN 9788205423411. 
Widmaier, Eric P.; Raff, Hershel; Strang, Kevin T. (2014). Vander's human physiology : the mechanisms of body function (13 utg.). New York. McGraw-Hill. ISBN 9781259080821. 
Rang, H. P.; Dale, M. M.; Ritter, J. M.; Moore, P. K. (2003). Pharmacology (5 utg.). Elsevier Limited. ISBN 0-443-07145-4. 
Rang, H. P.; Dale, M. M.; Ritter, J. M.; Flower, R. J.; Henderson, G. (2012). Pharmacology (7 utg.). Elsevier, Churchill Livingstone. ISBN 978-0-7020-3471-8.
Ryder-rapporten

Ryder-rapporten omhandlet problemene til British Leyland Motor Corporation og ble utarbeidet av Don Ryder i løpet av 14 uker i 1975.  Ryder utviklet rapporten på oppdrag av Tony Benn og overleverte den 26. mars 1975.
Det offisielle navnet på rapporten var British Leyland: The Next Decade (norsk: British Leyland: Det neste tiåret).
Bakgrunnen for rapporten var at British Leyland var nær konkurs, og bankene som hadde interesser i selskapet overtalte ledelsen til å gå til de britiske myndighetene og be om hjelp. Myndighetene ga sin støtte, men ville ha innflytelse i selskapets ledelse.
Rapporten anbefalte følgende tiltak:

Donald Stokes burde gå av som direktør
Utslitt produksjonsutstyr måtte øyeblikkelig skiftes ut
En helhetlig modellstrategi måtte utformes, da det daværende modellutvalget overlappet i stor grad
Selskapet burde bygge et utviklingssenter for å rasjonalisere utviklingsprosessen
Forholdet til annen industri burde rettes påI ettertid ble det klart at Ryder-rapportens prognose om at British Leyland kom til å ha over 30% markedsandel innen 1981 var for optimistisk.


== Eksterne lenker ==
The Unofficial Austin-Rover Web Resource (engelsk)
Lymfe

Lymfe (fra latin lympha som betyr klart vann) er en gulaktig væske som dannes i lymfekjertlene, som inngår i lymfesystemet. Lymfeårene i kroppen transporterer den tyntflytende lymfevæsken, som holdes i bevegelse ved hjelp av kroppens ulike bevegelser, som presser på lymfekjertlene.


== Se også ==
Lymfesystemet


== Referanser ==


== Eksterne lenker ==
Lymfekjertler i hode og hals
Lymfekjertler under armen
Lymfekjertler i lysken
Troupes de marine

Troupes de Marine er en del av den franske hæren som er beregnet på eksterne operasjoner.  De het opprinnelig troupes coloniale (fransk: kolonitropper), ble opprettet i 1622, og var ment for bruk i de franske koloniene. De rekrutterte både i Frankrike og koloniene og ble administrert av marinedepartementet.
På sitt største i 1940 besto Troupes de Marine av ni divisjoner og flere demi-brigader som befestet Maginot-linjen. Navnet ble endret på 1960-tallet for å unngå imperialistiske hentydninger, og fra 1958 har Troupes de Marine – på tross av navnet – tilhørt den franske hæren.
Symbolet for styrkene er et anker som bæres på uniformen.  I Frankrike er de kjent som marsouins (niser) og marineskyttere som  bigors.
Styrkene består av:

Marineinfanteriet
marineinfanteri
fallskjermbåret marineinfanteri
lette panserstyrker
MarineartilleriDagens regimenter:

Régiment de Marche du Tchad (RMT) i Noyon
Régiment d'Infanterie Chars de Marine (RICM) i Poitiers
Régiment d'Infanterie de Marine du Pacifique – Nouvelle Calédonie (RIMaP-NC) i Nouméa
Régiment d'Infanterie de Marine du Pacifique – Polynésie (RIMaP-P) i Papeete
1er Régiment d'Artillerie de Marine (1er RAMa) i Laon
1er Régiment de Parachutistes d'Infanterie de Marine (1er RPIMA) i Bayonne
1er Régiment d'Infanterie de Marine (1er RIMa) i Angoulême
2e Régiment de Parachutistes d'Infanterie de Marine (2e RPIMa) i PIERREFONDS (Réunion)
2e Régiment d'Infanterie de Marine (2e RIMa) i Le Mans
3e Régiment d'Artillerie de Marine (3e RAMa) i Canjuers
3e Régiment de Parachutistes d'Infanterie de Marine (3e RPIMa) i Carcassonne
3e Régiment d'Infanterie de Marine (3e RIMa) i Vannes
11e Régiment d'Artillerie de Marine (11e RAMa) i SAINT-AUBIN-DU-CORMIER
21e Régiment d'Infanterie de Marine (21e RIMa) i Fréjus
22e Bataillon d'Infanterie de Marine (22e BIMa) i Nantes
23e Bataillon d'Infanterie de Marine (23e BIMa) i Dakar (Senegal)
5e Régiment interarmes d'outre-mer (5e RIAOM) i Djibouti
6e Bataillon d'Infanterie de Marine (6e BIMa) i Libreville (Gabon)
8e Régiment de Parachutistes d'Infanterie de Marine (8e RPIMa) i Castres
33e Régiment d'Infanterie de Marine (33e RIMa) i Fort-de-France (Martinique)
41e Bataillon d'Infanterie de Marine (41e BIMa) i Pointe-à-Pitre (Guadeloupe)
43e Bataillon d'Infanterie de Marine (43e BIMa) i Port-Bouet (Elfenbenskysten)
72e Bataillon d'Infanterie de Marine (72e BIMa) i Marseille


== Se også ==
Fremmedlegionen


== Eksterne lenker ==
Offisielt nettsted 
(en) Troupes de marine – kategori av bilder, video eller lyd på Commons 
Veteranorganisasjon (fransk)
Atlasfjellene

Atlasfjellene (arabisk: جبال الأطلس – Ǧibāl al-Aṭlas), beliggende i Nord-Afrika, er verdensdelens lengste fjellkjede. Fjellkjeden er rundt 2400 km lang, og går gjennom Marokko, Algerie og Tunisia.
Den høyeste toppen er Jbel Toubkal (4 167 moh.), beliggende i det sørvestlige Marokko; Jbel Toubkal er også det høyeste fjellet i Nord-Afrika.
Atlasfjellene skiller atlanterhavs- og middelhavskysten fra ørkenen Sahara, og kan deles inn i seks mindre fjellkjeder:

Mellom Atlas (Marokko)
Høye Atlas (Marokko)
Antiatlas (Marokko)
Tell Atlas (Algerie, Tunisia)
Sahariske Atlas (Algerie)
Aurèsfjellene (Algerie, Tunisia)


== Referanser ==


== Eksterne lenker ==
(en) Atlas Mountains – kategori av bilder, video eller lyd på Commons 
(en) Atlas Mountains – galleri av bilder, video eller lyd på Commons
Jbel Toubkal

Jbel Toubkal (eller Jebel Toubkal, Djebel Toubkal) er den høyeste toppen i Atlasfjellene.
Fjellet, som er 4167 meter høyt, ligger i det sørvestlige Marokko. Jbel Toubkal er landets høyeste fjell, og også det høyeste fjellet i Nord-Afrika.


== Referanser ==


== Eksterne lenker ==
(en) Jbel Toubkal – kategori av bilder, video eller lyd på Commons
Tommy Øren

Tommy Øren (født 10. mai 1980 på Årdalstangen) er en norsk tidligere fotballspiller som senest spilte for Sogndal. Han spilte som regel på venstresiden på midtbanen eller i angrep. Tommy Øren har tidligere spilt for Hamarkameratene og har én A-landskamp samt flere kamper på aldersbestemte landslag.
Under en kamp mot Molde 16. mai 2001 brakk han beinet i en stygg takling av Odd Inge Olsen. Dommer Tom Henning Øvrebø fikk senere en kamps karantene for ikke å ha gitt Olsen rødt kort for taklingen.
Under Ørens opphold i Sogndal skåret han 83 mål i løpet av 275 kamper. 
Den 5. desember 2005 ble Øren klar for Ham-Kam, da klubbene kom til enighet etter to ukers forhandlinger. Han ble enig med Ham-Kam om en 4-års avtale og ble klubbens første nykommer foran 2006-sesongen. Etter om lag 90 kamper og 16 skåringer for Hamar-laget gikk han tilbake til Sogndal da han skrev under på en kontrakt den 20. november 2009.


== Referanser ==


== Eksterne lenker ==
(en) Tommy Øren – Transfermarkt 
(en) Tommy Øren – national-football-teams.com 
(en) Tommy Øren – EU-Football.info 
(no) Tommy Øren – Norges Fotballforbund 
(en) Tommy Øren – FBref 
Spillerbiografien til Tommy Øren på hamkam.no
Berlinerformat

Berlinerformat, eller «medium», er et avisformat på normalt omkring 470 mm × 315 mm, altså noe høyere enn tabloidformatet, men bare litt bredere. Det brukes av en rekke europeiske aviser, bl.a. kvalitetsaviser som Le Monde (Frankrike), la Repubblica (Italia) og (siden 12. september 2005) The Guardian (Storbritannia). Den franske finansavisen Les Échos skiftet til dette formatet i september 2003, og de største avisene i Slovenia (DELO) og Kroatia (Večernji list), utkommer også i dette formatet. Den siste kvalitetsavisen som tok formatet i bruk er Le Soir, den viktigste franskspråklige avis i Belgia (fra 15. november 2005).
Navnet Berliner refererer til Berlin, og stod i begynnelsen av det tyvende århundre i motsetning til nordtysk og fransk format. De eneste tyske avisene som idag bruker Berlinerformatet er de venstreorienterte avisene die tageszeitung (taz) og Junge Welt (siden 2004). De fleste «seriøse» tyske aviser bruker storformatet kalt nordisch, på 570×400 mm.
I Norge var Klassekampen den siste avisa som ble utgitt i berlinerformat. Dette ble endret i 1998.


== Eksterne lenker ==
How we got the measure of a Berliner (The Guardian om Berlinerformat)
Etterskjelv

Etterskjelv er et jordskjelv i det samme området som hovedskjelvet, men vanligvis av mindre magnitude. Det hender dog at etterskjelvet er kraftigere enn hovedjordskjelvet. For å bli ansett som etterskjelv, må det forekomme innen én bruddlengde vekk fra hovedskjelvet eller innenfor en «etterskjelvsone» (som bestemmes av seismologer) og det må skje innenfor det designerte område før seismisitetshyppigheten går tilbake til pre-hovedjordskjelvnivå. 
Man kan si at etterskjelv er mindre justeringer etter hovedskjelvet, der mindre spenninger utløses. Det er også vanlig at større jordskjelv blir fulgt av mange etterskjelv. Etterskjelv kan forekomme i ukevis, månedsvis og til og med i årevis etter hovedskjelvet. Dette er fordi det tar tid før jordskorpa faller til ro igjen.
Etterskjelv kan gjøre stor skade, ettersom bygninger og transportnett ofte er skadet etter hovedskjelvet. Dette gjør dem ekstra sårbare for et nytt skjelv.


== Referanser ==
Corwen

Corwen er en by i Denbighshire i det nordlige Wales, ved elven Dee. Den er best kjent for at den var basen til Owain Glyndwr, en walisisk opprørsleder i det 15. århundre. Byen vokste opprinnelig frem som et senter for kvegdrift.
Det finnes rester etter et normannisk slott, en kirke fra det 13. århundre og Capel Rùg som ble bygget i 1637 av William Salisbury.
Corwen ligger langs A5, veien mellom London og Holyhead. Den har flere hoteller som startet som skysstasjoner, ettersom byen er den siste større bosetningen langs veien før Betws-y-Coed, slik at den ble et naturlig sted for en pause.
Byen var vertskap for det nasjonale Eisteddfod i 1919.